Document ID: /roh_data/filtered/Bilingualer_Corpus_interleaved-it-rm.jsonl.gz/158

This is a text translated from Italian to Rumantsch Grischun.
Il conguaglio finanziario dei Grigioni viene ulteriormente perfezionato

del Presidente del Governo Klaus Huber

Da ormai 40 anni al conguaglio finanziario tra il Cantone ed i comuni nonché tra i comuni stessi incombe un ruolo importante all'interno del nostro molteplice cantone di montagna. Si tratta, infatti, di un indispensabile strumento atto a promuovere e consolidare i comuni e le regioni. Il fatto stesso, che vi siano solo pochissimi comuni in condizioni finanziarie precarie e che la maggior parte dei comuni - anche quelli piccoli - abbiano potuto mantenere il loro stato della popolazione, indica la sussistenza di un sistema di conguaglio finanziario efficiente e ben funzionante. Per tale motivo non s'intende effettuare una trasformazione radicale. La presente revisione parziale della legge sul conguaglio finanziario, sulla quale si voterà il 7 febbraio, pone rimedio a singole lacune, mettendo in atto possibili miglioramenti.

Com'è ben noto, i comuni sono suddivisi in gruppi di capacità finanziaria. Tale suddivisione in gruppi è di regola considerata all'atto di determinare le sovvenzioni cantonali ed è decisiva per il diritto ai contributi di conguaglio finanziario. Sono criteri per la suddivisione, la capacità contributiva, l'onere fiscale e il fabbisogno finanziario di un Comune.

Come già avviene per gli introiti dai canoni d'acqua, per il calcolo della capacità fiscale e per la compensazione della capacità fiscale verranno altrettanto considerate le entrate dei comuni da prestazioni compensative per le perdite per la mancata utilizzazione della forza idrica (ad es. indennità della Greina). Si vuole contemporaneamente precisare l'ammontare determinante dei canoni d'acqua. L'imposizione dei comuni deve essere introdotta in tutti quei casi in cui un comune è attivo a titolo imprenditoriale presso un altro comune; ad. es. tramite la gestione di una centrale elettrica o di un'impresa turistica.

La vigente chiave per la determinazione della capacità finanziaria di un comune deve essere perfezionata. Sono tuttora determinanti per la capacità finanziaria, le tre parti: capacità fiscale (imposte cantonali, canoni d'acqua), tasso fiscale e fabbisogno finanziario, quest'ultimo dovrà essere d'ora innanzi accertato sulla base del fabbisogno base, del numero delle allieve/degli allievi e dalla superficie, gli ultimi due criteri sostituiscono quelli fino ad oggi in vigore: dispendio scolastico e dispendio per ripari antivalanghe e per arginature. Per la determinazione dell'onere fiscale, la ponderazione del tasso d'imposta viene ridotta di un terzo ed esso d'ora in avanti verrà utilizzato in media due anni. Si vuole così impedire che il tasso d'imposta venga aumentato al fine di raggiungere un gruppo di capacità finanziaria più vantaggioso.

Contemporaneamente alla legge sul conguaglio finanziario viene parzialmente rivista anche la legge sui diritti d'acqua. Giusta il progetto di revisione, il cosiddetto contributo per la protezione del paesaggio, versato in un fondo per indennizzare comuni come Vrin e Sumvitg, va suddiviso in ragione della metà tra il Cantone ed i comuni. In tale occasione singole disposizioni vengono adeguate al diritto federale.

Le due proposte in votazione sono indiscusse. Il Gran Consiglio ha approvato la revisione parziale della legge sul conguaglio finanziario con 95 voti contro 0 e la revisione parziale della legge sui diritti d'acqua con 95 voti contro 0. Esse non comportano, infatti, alcune modifiche radicali. Si tratta piuttosto di un miglioramento e una precisazione del sistema relativo al conguaglio finanziario, il che è fondamentale per dei buoni rapporti tra il Cantone ed i comuni nonché per la coesione nelle regioni. Il Governo raccomanda quindi di approvare le revisioni.

Organo: Dipartimento dell'interno e dell'economia pubblica

Fonte: it. Presidente del Governo Klaus Huber

Data: 26.01.1999

La gulivaziun da finanzas dal Grischun vegn perfecziunada anc pli fitg

Dal president da la regenza Klaus Huber

La gulivaziun da finanzas tranter il chantun e las vischnancas sco er tranter las vischnancas gioga dapi 40 onns ina rolla impurtanta en noss chantun muntagnard multifar. Ella è in instrument indispensabel per promover e rinforzar las vischnancas e las regiuns. Il fatg, ch'i dat fitg paucas vischnancas ch'èn en ina situaziun finanziala precara e che la gronda part da las vischnancas - er pitschnas - han pudì mantegnair lur populaziun dat perditga d'in sistem da gulivaziun da finanzas efficazi e che funcziuna bain. Perquai na duai quest sistem betg vegnir modifitgà radicalmain. La preschenta revisiun parziala da la lescha davart la gulivaziun da finanzas, da la quala nus avain da decider ils 7 da favrer, eliminescha dentant singuls mancos e realisescha ladinamain meglieraziuns pussaivlas.

Igl è enconuschent che las vischnancas vegnan classifitgadas en gruppas da forza finanziala. Quella classificaziun en gruppas vegn resguardada per regla per fixar subvenziuns chantunalas ed è decisiva per il dretg da contribuziuns da la gulivaziun da finanzas. Ils criteris per la classificaziun èn la forza fiscala, la grevezza fiscala ed il basegn finanzial d'ina vischnanca.

Sco quai ch'igl è gia il cas tar ils retgavs dals tschains d'aua duain er las entradas da las vischnancas ord prestaziuns da cumpensaziun per perditas da l'utilisaziun da la forza idraulica (sco p. ex. la cumpensaziun per la Greina) vegnir resguardadas per calcular la forza finanziala e per la gulivaziun da la forza finanziala. Il medem mument vegn precisada l'autezza decisiva dals tschains d'aua. Las vischnancas duain vegnir suttamessas a la taglia per quests cas, en ils quals ina vischnanca exequescha in'activitad d'interpresa en in'autra vischnanca; p. ex. tras il manaschi d'in implant electric u ina interpresa turistica.

La clav valaivla per classifitgar las vischnancas en las gruppas da forza finanziala duai vegnir perfecziunada. Decisivas per la forza finanziala duain dentant esser er vinavant ils trais criteris: forza finanziala (taglia chantunala, tschains d'aua), pe da taglia e basegn finanzial, dentant duai il basegn finanzial vegnir calculà da nov a basa dal basegn fundamental, dal dumber da scolars e da la surfatscha. Ils dus davos criteris remplazzan ils elements da fin uss: custs da scola e custs per paralavinas e rempars. Tar la fixaziun da la grevezza fiscala vegn la muntada dal pe da taglia reducida per in terz ed applitgà il pe da taglia en media da dus onns. Uschia vegn evità ch'il pe da taglia vegn augmentà per vegnir en ina gruppa da forza finanziala pli favuraivla.

Il medem mument cun la lescha davart la gulivaziun da finanzas vegn er revedida parzialmain la lescha davart il dretg da las auas. Tenor quest project da revisiun duai l'uschenumnà "franc per la cuntrada", ch'è da pajar en in fond, dal qual vegnan indemnisadas las vischnancas da Vrin e Sumvitg, vegnir purtada a mesas dal chantun e da las vischnancas. En quest connex vegnan er adattadas singulas disposiziuns al dretg federal.

Ils dus projects da votaziun n'èn betg contestads. Il cussegl grond ha deliberà la revisiun parziala da la lescha davart la gulivaziun da finanzas cun 95 encunter 0 vuschs e la revisiun parziala da la lescha chantunala davart il dretg da las auas cun 93 encunter 0 vuschs. Ellas na portan er betg midadas radicalas. Ellas signifitgan dentant ina perfecziun e meglieraziun da noss sistem da gulivaziun da finanzas. Quai è impurtant per las bunas relaziuns tranter il chantun e las vischnancas e per la solidaritad en las regiuns. La regenza supplitgescha perquai d'acceptar las revisiuns.

Gremi: departament da l'intern e da l'economia publica dal Grischun

Funtauna: rg president da la regenza Klaus Huber

Data: 26.01.1999